Temeljem članka 17., stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21, 114/22) te članka 32. Statuta Grada Malog Lošinja („Službene novine“ broj 26/09, 32/09, 10/13, 24/17 – proč.tekst, 9/18, 9/21), Gradsko vijeće Grada Malog Lošinja na sjednici održanoj dana _________________2023.godine, donijelo je 

SMJERNICE ZA ORGANIZACIJU I RAZVOJ 
SUSTAVA CIVILNE ZAŠTITE NA 
PODRUČJU GRADA MALOG LOŠINJA ZA RAZDOBLJE OD 2024. – 2027. GODINE
Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svih dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobara i okoliša na teritoriju Republike Hrvatske od posljedica prirodnih, tehničko – tehnoloških velikih nesreća i katastrofa, otklanjanja posljedica terorizma i ratnih razaranja. 
Smjernice za organizaciju i razvoj sustava civilne zaštite se kratkoročno odnose na donošenje plana civilne zaštite, procjene rizika od velikih nesreća i plan djelovanja civilne zaštite kao temeljnih dokumenata za daljnje funkcioniranje samog sustava civilne zaštite, a dugoročno predstavlja kontinuirani proces provođenja aktivnosti kojima će se iz godine u godinu razvijati i usavršavati i razvijati sustav civilne zaštite kao i sustav zaštite i spašavanja kako bi se postigao najviši standard potreban za provedbu zadaća svih operativnih snaga. 
Mjere i aktivnosti u sustavu civilne zaštite provode slijedeće operativne snage sustava civilne zaštite:
1. Stožer civilne zaštite Grada Malog Lošinja
Odlukom o osnivanju i imenovanju Stožera civilne zaštite Grada Malog Lošinja (Službene novine Primorsko – goranske županije, broj 18/21, 7/22 i 17/23) imenovan je načelnik Stožera, zamjenik Stožera i 13 članova Stožera. Plan pozivanja Stožera civilne zaštite Grada Malog Lošinja objavljen je u Službenim novinama Primorsko – goranske županije, broj 19/21.
*U razdoblju od 2024. – 2027. godine izvršavati će se godišnje smotre Stožera na kojima će se utvrditi obaveze pojedinih članova Stožera te će se ujedno, sukladno zakonskim propisima pojedini članovi razriješiti dužnosti te imenovati novi. Uz navedeno, planirane su godišnje edukacije Stožera, kao i godišnje sjednice na kojima se razmatra stanje organiziranosti sustava civilne zaštite na području Grada Malog Lošinja te definiraju obveze utvrđene godišnjim programima aktivnosti u provedbi posebnih mjera zaštite od požara od interesa za Republiku Hrvatsku.
2. Postrojba civilne zaštite opće namjene

Prema procjeni ugroženosti stanovništva, materijalnih i kulturnih dobara te okoliša od katastrofa i velikih nesreća za Grad Mali Lošinj, donesena je Odluka o osnivanju Postrojbe civilne zaštite Grada Malog Lošinja („Službene novine Primorsko – goranske županije“ broj 26/12) od dana 02.srpnja 2012. godine. Postrojbu civilne zaštite opće namjene Grada Malog Lošinja čini 33 pripadnika. Izvršen je Ustroj postrojbe, određen je Zapovjednik i zamjenik te tri voditelja sa pripadajućim skupinama. 
*U razdoblju od 2024. – 2027. godine izvršavati će se edukacija pojedinih pripadnika, prema potrebi, te će se isti opremiti potrebnom opremom. Za istu će se izvršavati godišnje smotre postrojbe civilne zaštite na kojima će se utvrditi obaveze pojedinih članova. Također, planirane su godišnje edukacije, kao i vježbe, na razini lokalne samouprave.
3. Povjerenici i zamjenici povjerenika civilne zaštite
Gradonačelnica Grada Malog Lošinja donijela je dana 26. kolovoza 2021. godine Odluku o imenovanju povjerenika i zamjenika povjerenika civilne zaštite na području Grada Malog Lošinja koja je objavljena u Službenim novinama Primorsko – goranske županije, broj 20/21. Izmjene Odluke donesene su 29. ožujka 2022.godine, te su objavljene u Službenim novinama Primorsko – goranske županije, broj 11/22. Plan pozivanja povjerenika civilne zaštite na području Grada Malog Lošinja objavljen je u Službenim novinama Primorsko – goranske županije, broj 28/21.
*U razdoblju od 2024. – 2027. godine izvršavati će se godišnje smotre povjerenika i zamjenika povjerenika na kojima će se utvrditi njihove obaveze. Također, planirane su godišnje edukacije, kao i vježbe, na razini lokalne samouprave.
4. Vatrogastvo 
Na području Malog Lošinja provodioci aktivnosti zaštite i spašavanja čine Vatrogasne snage, koje se sastoje od Javne vatrogasne postrojbe te vatrogasne zajednice Grada. Na području Grada djeluju javna vatrogasna postrojba Mali Lošinj i dobrovoljna vatrogasna društva Lošinj i Susak. Vatrogasnom djelatnošću razumijeva se i osposobljavanje vatrogasaca te njihovo sudjelovanje u vježbama, natjecanjima i sl., kao i redovito obavljanje liječničkih pregleda sukladno posebnim propisima. 
*U razdoblju od 2024. – 2027. godine potrebno je provoditi različite oblike osposobljavanja vatrogasaca, kako profesionalnih tako i dobrovoljnih, a sve prema  Zakonu o vatrogastvu (Narodne novine, broj 125/19 i 114/22). 

*Grad Mali Lošinj svake godine vrši razradu mjera zaštite od požara prema zadaćama Programa aktivnosti u provedbi posebnih mjera zaštite od požara za Republiku Hrvatsku koji donosi Vlada RH svake godine. 
5. Druge operativne snage koje se bave zaštitom i spašavanjem
Gradsko društvo Crvenog križa Mali Lošinj 
Dom zdravlja PGŽ-a Rijeka, ispostava Dr. Dinko Kozulić, Mali Lošinj
Hrvatska gorska služba spašavanja – Stanica Rijeka – obavještajna točka Mali Lošinj 
Komunalne usluge Cres – Lošinj d.o.o. 
Vodoopskrba i odvodnja Cres – Lošinj d.o.o.
Elektro voda d.o.o. 
Lječilište Veli Lošinj 
Kamenolom Brdo Kušč d.o.o. 
Veterinarska stanica Rijeka – ambulanta u Malom Lošinju 
Jadranka trgovina d.o.o. 
Ostale pravne osobe, udruge građana i sl. sa područja Grada Malog Lošinja koje nisu operativne snage, a od interesa za zaštitu i spašavanje su:
Radio Jadranka Mali Lošinj,
Lovačko društvo „Kamenjarka“,
Planinarski klub „Osorščica,
Institut Plavi svijet.
Sukladno zakonskim propisima pravovaljano se vrši ažuriranje cjelokupne dokumentacije u sustavu civilne zaštite. Prema navedenom, usvojeni su i na snazi sljedeći akti:
1. Procjena ugroženosti od velikih nesreća
2. Plan djelovanja civilne zaštite
Gradsko vijeće Grada Malog Lošinja, dana 27. rujna 2023. godine donijelo je Odluku o donošenju Procjene ugroženosti od velikih nesreća. Procjena rizika od velikih nesreća izrađuje se u svrhu smanjenja rizika i posljedica velikih nesreća, odnosno prepoznavanja i učinkovitijeg upravljanja rizicima. Temeljem Procjene, gradonačelnica je donijela Plan djelovanja civilne zaštite Grada Mali Lošinj.
*U periodu od 2024. - 2027. izvršiti će se sve izmjene potrebnih akata prema zakonskim propisima.
Kroz financiranje sustava civilne zaštite potrebno je postići racionalno, funkcionalno i učinkovito djelovanje sustava civilne zaštite.
*Sukladno Zakonu o sustavu civilne zaštite potrebno je utvrditi izvore i način financiranja sustava civilne zaštite, kao što je financijska sredstva potrebno planirati u Proračunu Grada. Prema Zakonu o sustavu civilne zaštite i odredba posebnih propisa potrebno je osigurati financijska sredstva za:
· Stožer civilne zaštite,
· postrojbe vatrogastva imajući u vidu odredbe Zakona o vatrogastvu,
· postrojbi civilne zaštite (opremanje i smotriranje),
· službe i pravne osoba koje se zaštitom i spašavanjem bave u okviru svoje redovne djelatnosti, 
· udruga koje se bave zaštitom i spašavanjem temeljem posebnih propisa na području (Crveni križ ,Gorska služba spašavanja),
· ostalih udruga od interesa za zaštitu i spašavanje,
· unapređenje sustava civilne zaštite (edukacija, intelektualne usluge, promidžba, vježbe),
· naknade mobiliziranim pripadnicima timova civilne zaštite.
Ove Smjernice za organizaciju i razvoj sustava civilne zaštite na području Grada Malog Lošinja za razdoblje od 2024. – 2027.godine stupaju na snagu osmog dana od dana objave u Službenim novinama Primorsko – goranske županije.

